पाएं अपने शहर की ताज़ा ख़बरें और फ्री ई-पेपरडाउनलोड करें
मई में होने वाली शादियाें के लिए 150 लोगों ने आवेदन किए थे, लेकिन इनमें से 144 लोगों ने अपने आवेदन वापस उठा लिए। केवल 6 ने ही स्वीकृति जारी रखी है। इसके बाद 3 मई तक 5 नए आवेदन भी आए हैं तो ऐसे में अप्रैल में अब 150 में से केवल 11 शादियां ही होंगी, बाकी सभी ने आवेदन वापस ले लिए हैं। 3 मई को जारी हुई नई गाइडलाइन के तहत 31 मेहमानों की पाबंदी को लेकर शादियों से पूरी तरह परहेज करने लग गए हैं।
जो लोग दिसंबर और जनवरी में ही अप्रैल-मई में आने वाले अबूझ मुहूर्त सहित शादी के अन्य सावों की तैयारी के लिए हलवाई, टेंट, मैरिज गार्डन सहित अन्य बुकिंग के लिए मारामारी कर रहे थे, अब वही लोग पहले तो 14 अप्रैल को जारी हुई 50 मेहमानों की अनुमति वाली गाइडलाइन के बाद शादियों से डिस्टेंसिंग बनाने लग गए थे। एक बात यह भी तय है कि पहले जहां हलवाई, टेंट, पंडित के पास समय नहीं था और मैरिज गार्डन वालों के यहां जगह नहीं थी, अब वही लोग काफी फुर्सत में नजर आ रहे हैं।
ज्यादातर लोग रिश्तेदारों को फोन करके तो कुछ लोग सोशल मीडिया पर ग्रुप बनाकर तयशुदा शादियों को भी टाल रहे हैं। इसको ऐसे समझा जा सकता है कि जिले भर में फरवरी तक प्रशासन के पास हर महीने 400 से ज्यादा आवेदन थे, मार्च में घटकर 100 रह गए, अप्रैल का अंत आते-आते 10 से 15 आवेदन ही बचे। 1 मई के बाद से सिर्फ पांच आवेदन ही किए हैं। इनमें से 2 प्रतापगढ़, एक धरियावद, दो छोटीसादड़ी में है। प्रशासन के पास से अब तक करीब 90% लोगों ने शादियों के लिए जारी स्वीकृति ही वापस उठा ली।
जिले भर में फरवरी तक प्रशासन के पास हर महीने 400 से ज्यादा आवेदन थे, मार्च में घटकर 100 रह गए, अप्रैल का अंत आते-आते 10 से 15 आवेदन ही बचे, 1 मई के बाद से सिर्फ पांच आवेदन
संख्या 31 की, लेकिन ऐसे रास्ते भी निकाल रहे हैं लोग
फिलहाल मई के महीने में दो शादियों के लिए गार्डन को बुक किया गया है। मेहमानों की संख्या 31 करने के कारण दोनों ही शादियों के संचालकों ने गार्डन को बुक करने के दिन बढ़ा दिए हैं, इसके लिए हमने भी उन्हें रास्ता सुझाया था। जैसे एक मेजबान ने 4 दिन तक 31-31 के सेगमेंट में मेहमानों को भोजन करने के लिए बुलाया है तो एक ने यह कार्यक्रम 3 दिन तक रखा है।
अभिषेक जैन मैरिज गार्डन संचालक।
मई से जुलाई तक शादी के ये हैं शुभ मुहूर्त
मेहमानों की संख्या सीमित करने का कारण मई के मेरे 38 आर्डर निरस्त हो चुके हैं। अब केवल मेरे पास में एक आर्डर बचा है, उसमें 3 दिनों तक 30-30 मेहमानों के लिए भोजन बनाया जाएगा।-विशनाराम, टेंट और कैटरर्स संचालक।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn